Piet Steyn ontvang medalje | Netwerk24
Piet Steyn ontvang medalje
Prof. Piet Steyn, emeritus-professor in organiese chemie en voormalige senior direkteur van navorsing by die Universiteit Stellenbosch (US), is die ontvanger van die Royal Society of South Africa's (RSSAf) se Marloth-medalje vir 2020, ter erkenning van " 'n hoogs uitsonderlike loopbaan in die bevordering van sy vakgebied, organiese chemie, in diens van die wetenskap en die mensdom".
Volgens 'n mediavrystelling van die RSSAf is prof. Steyn se bydrae tot die veld van biologies aktiewe natuurlike produkte, hoofsaaklik mikotoksiene en sekere toksiene afkomstig van plante, legendaries.
Hy het in sy navorsingsloopbaan by die WNNR, die Noordwes-Universiteit en die US, 'n betekenisvolle bydrae tot die isolering, karakterisering, biosintese, afbreking en analise van verskeie van hierdie toksiene wat natuurlik in die omgewing voorkom, gelewer.
Mikotoksiene hou 'n enorme groot bedreiging vir internasio-nale handel in, met 'n geskatte 60% van Afrika se graanvoor-raad wat potensieel die gevaar loop van fungibesmetting en die vorming van mikotoksiene.
Die geraamde verlies in die VSA se graanbedryf wat jaarliks aan mikotoksienbesmetting toegeskryf kan word, beloop ongeveer $2 miljard.
Steyn se navorsing het hom as internasionale leier op hier-die vakgebied onderskei, en in 2004 is hy deur die Centraal-bureau voor Schimmelcultures in Nederland vereer vir sy navorsing oor okratoksien A, deurdat 'n hoogs toksiese stam na hom genoem is, naamlik Aspergillus steynii.